| **Hansas Broksasvok. *Hans Brox*** |
| --- |
| Gimė | 1920 m. rugpjūčio 9 d.Dortmundas |
| Mirė | 2009 m. birželio 8 d. (88 metai)Miunsteris, VFR |
| Tautybė | vokietis |
|  |
| Veikla | vokiečių teisininkas, teisėtyrininkas civilistas, ilgametis Miunsterio universiteto profesorius, buvęs Vokietijos Konstitucinio Teismo teisėjas (1967-1975 m.). |
| Sritis | Civilinė teisė |
| Organizacijos | Miunsterio universitetas, VFR Konstitucinis Teismas |
|  |
| Išsilavinimas | habilituotas daktaras |
| Alma mater | Bonos universitetas, Miunsterio universitetas |
| Žinomas (-a) už | Civilistas teoretikas |
|  |
| Žymūs apdovanojimai |
| Verdienstorden der BRD, NRW |

**Hansas Broksas** (vok. *Hans Brox*; 1920 m. rugpjūčio 9 d. Dortmunde – 2009 m. birželio 8 d. Miunsteryje, Vokietija) – vokiečių teisininkas, teisėtyrininkas civilistas, ilgametis Miunsterio universiteto profesorius, nuo 1967 m. iki 1975 m. Vokietijos Konstitucinio Teismo teisėjas.

Išsilavinimas, mokslinė veikla
------------------------------

1945–1948 m. Hans Brox studijavo teisę Bonos universitete. 1949 m. apgynė teisės disertaciją iš baudžiamosios teisės srities, teisės mokslų daktaras. 1950 m. išlaikė antrąjį valstybinį egzaminą Diuseldorfe, pradėjo justicijos tarnybą Šiaurės Reino-Vestfalijos žemės administracijoje. Nuo 1957 m. Hamo aukštesniojo žemės teismo tarybos narys. Lygiagrečiai įsitraukė į mokslo sritį. 1959 m. Miunsterio universitete apgynė habilituoto daktaro disertaciją „Klaidos nuginčijimo apribojimai" (vok. *Einschränkung der Irrtumsanfechtung*), habilituotas teisės daktaras. Nuo 1961 m. Mainco universiteto ekstraordinarinis profesorius, nuo 1962 m. Miunsterio universiteto (MU) profesorius, MU Teisės fakulteto Civilinės, komercinės, darbo ir civilinio proceso teisės katedros vedėjas.

Nuo 1964 iki 1994 m. Hansas Broksas buvo Šiaurės Reino-Vestfalijos Konstitucinio Teismo teisėjas, dalyvavo priimant reikšmingus sprendimus dėl Šiaurės Reino-Vestfalijos vietos savivaldos administracinio (vok. komunalinio) suskirstymo. Nuo 1967 m. rugsėjo 1d. iiki 1975 m. lapkričio 7 d. Bundestago išrinktas į Vokietijos Konstitucinio Teismo I Senatą (pakeitė teisėją Herbert Scholtissek), dalyvavo priimant sprendimus aukštųjų mokyklų teisės, aborto reformos VFR BK § 218), socialinio draudimo teisės (siekiant, kad našliai ir našlės įgytų vienodas teises) srityse. Brokso įpėdinis VFR KT – Dietrich Katzenstein. Nuo 1986 m. Hansas Broksas buvo profesorius emeritas.

Paskelbė mokslo darbų, vadovėlių ir veikalų iš civilinės teisės teorijos, bendrosios dalies, prievolių teisės, paveldėjimo teisės, taip pat darbo teisės, komercinės teisės, civilinio proceso (vykdymo procesas).
Hansas Broksas buvo vedęs, kartu su žmona gyveno Miunsteryje.

Apdovanojimai
-------------

* *Großes Verdienstkreuz mit Stern und Schulterband des Verdienstordens der Bundesrepublik Deutschland.*
* Verdienstorden des Landes Nordrhein-Westfalen.

Darbai
------

* Hans Brox, Wolf-Dietrich Walker: *Allgemeiner Teil des BGB.* 30. Auflage 2006; ISBN 3-452-25798-3
* Hans Brox, Wolf-Dietrich Walker: *Erbrecht.* 22. Auflage 2007; ISBN ISBN 978-3-452-25999-8
* Hans Brox, Wolf-Dietrich Walker: *Zwangsvollstreckungsrecht.* 7. Auflage 2003; ISBN 3-452-25292-2
* Hans Brox, Martin Henssler: *Handelsrecht.* 19. Auflage 2006; ISBN 3-406-55429-6
* Hans Brox, Wolf-Dietrich Walker: *Allgemeines Schuldrecht.* 31. Auflage 2006; ISBN 3-406-54643-9
* Hans Brox, Wolf-Dietrich Walker: *Besonderes Schuldrecht.* 30. Auflage 2005; ISBN 3-406-53393-0
* Brox, Rüthers, Henssler: *Arbeitsrecht.* 16. Auflage 2004; ISBN 3-17-018272-2

Išnašos
-------

1. ↑  Miunsterio universiteto pranešimas spaudai Hans Brox 80-mečio jubiliejaus proga Archyvuota kopija 2005-02-09 iš Wayback Machine projekto. **(**vok.**)**
2. ↑  VFR Konstitucinio Teismo informacija **(**vok.**)**
3. ↑  „Ehemaliger Bundesverfassungsrichter Prof. Dr. Hans Brox ist verstorben" VFR Konstitucinio Teismo pranešimas spaudai, 2009 m. birželio 16 d.
4. ↑  Das BVerfG, 2. Aufl. 1971, S. 215; Rüthers, JZ 1990, S. 749.